31. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 179148/4111 της 9/10 Ιουλ. 1958 Περί καθορισμού εξεταστέας ύλης προς πλήρωσιν δια διαγωνισμού κενών θέσεων επί βαθμώ 9ω της Α΄ Κατηγορίας της Γ.Δ.Δ. Λογιστικού, της Υ.Δ.Α.Μ. Κτημάτων και της Υ.Κ. Προμηθειών. Έχοντες υπ’ όψιν: 1)τας διατάξεις της παρ. 2 του άρθρ. 23 του Νόμ. 1811/51 «περί Κώδικος καταστάσεως Δημοσίων Διοικητικών Υπαλλήλων», ως αντικατεστάθησαν δια της παρ. 4 του άρθρ. 1 του Νόμ. 2085/1952 «περί τροποποιήσεως διατάξεων του Νόμ. 1811/1951» και 2)την υπ’ αριθ. 472/ 27.6.1958 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών αποφασίζομεν: Άρθρ.1.-Κατά τους ενεργουμένους εκάστοτε διαγωνισμούς προς πλήρωσιν θέσεων επί βαθμώ 9ω της α΄ Κατηγορίας της Γ.Δ.Δ. Λογιστικού, της ΥΔΑΜ Κτημάτων και της Υ.Κ. Προμηθειών, η εξέτασις των υποψηφίων γίνεται εις τα κάτωθι μαθήματα. Α΄.Δια τας θέσεις Ακολούθων 1)Έκθεσις Ιδεών. 2)Στοιχεία Συνταγματικού Δικαίου. 3)      «      Διοικητικού Δικαίου. 4)      «      Αστικού και Εμπορικού Δικαίου 5)      «      Δημοσίας Οικονομίας και       Δημοσίου Λογιστικού. 6)Στοιχεία μιας των γλωσσών Αγγλικής, Γαλλικής ή Γερμανικής, κατά προτίμησιν του υποψηφίου. Σελ. 14(α) 165-38 Β΄.Δια τας θέσεις Υπολογιστών 1)Έκθεσις Ιδεών. 2)Στοιχεία Αστικού και Εμπορικού Δικαίου 3)«Δημοσίας Οικονομίας και Δημοσίου Λογιστικού. 4)Λογιστική. 5)Οικονομικά Μαθηματικά. 6)Στοιχεία μιας των γλωσσών Αγγλικής ή Γαλλικής, ή Γερμανικής κατά προτίμησιν του υποψηφίου. Άρθρ.2.-Η εξεταστέα ύλη των ως κάτωθι μαθημάτων, των δια του άρθρ. 1 καθοριζομένων ως εξεταστέων, εξ ης η Εξεταστική Επιτροπή θα προσδιορίζη τα θέματα του διαγωνισμού, ορίζεται ως ακολούθως: Α΄.Δια τας θέσεις Ακολούθων 1.Στοιχεία Συνταγματικού Δικαίου: Μορφή του Ελληνικού Πολιτεύματος. Η Νομική θέσις του Βασιλέως εν τη Πολιτεία. Αι κατά το Σύνταγμα αρμοδιότητες αυτού. Υπουργοί. Νομική θέσις και αρμοδιότητες αυτών κατά το Σύνταγμα. Υπουργική ευθύνη. Αι τρεις λειτουργίαι της πολιτείας. Νομοθετική, Δικαστική και Εκτελεστική λειτουργία υπό ουσιαστικήν και τυπικήν έποψιν. Ουσιαστικός και τυπικός Νόμος. Η κατάρτισις των Νόμων και Νομοθετικών Δ/των. Είδη Δ/των. Νομοθετική εξουσιοδότησις. Η εξέτασις της συνταγματικότητος των Νόμων και της συνταγματικότητος και νομιμότητος των Δ/των. Το άσυλον της κατοικίας. Το απαραβίαστον της ιδιοκτησίας. Το δικαίωμα του αναφέρεσθαι προς τας αρχάς. Το δικαίωμα του συνέρχεσθαι και συνεταιρίζεσθαι. 2.Στοιχεία Διοικητικού Δικαίου: Η Αρχή της νομιμότητος. Διακριτική εξουσία της Διοικήσεως. Ορισμός Δημοσίας Υπηρεσίας και ανάλυσις αυτού. Έννοια και διάκρισις διοικητικών πράξεων. Έκδοσις, δημοσίευσις και έναρξις ισχύος αυτών. Ανάκλησις Διοικητικών πράξεων. Κεντρική και Περιφερειακή διοίκησις. Ειδική και Τοπική Αυτοδιοίκησις. Συμβούλιον της Επικρατείας. Οργάνωσις και αρμοδιότητες αυτού. Ανώτατον Συμβούλιον Δημοσίων Υπηρεσιών. Οργάνωσις και αρμοδιότητες αυτού. Ελεγκτικόν Συνέδριον. Οργάνωσις και αρμοδιότητες αυτού. Νομάρχαι και Έπαρχοι. Ορισμός και γνωρίσματα των Δημοσίων Διοικητικών Υπαλλήλων. Νομική φύσις δημοσιοϋπαλληλικής σχέσεως. Μονιμότης τακτικών υπαλλήλων της Διοικήσεως. Τρόπος προσλήψεως διοικητικών  υπαλλήλων. Προϋποθέσεις, προσόντα και κωλύματα διορισμού. Γενικά καθήκοντα διοικητικών υπαλλήλων, δικαιώματα, προνομίαι και περιορισμοί αυτών. Λύσις της δημοσιοϋπαλληλικής  σχέσεως. Πειθαρχικά αδικήματα, ποιναί και πειθαρχικαί   δικαιοδοσίαι    επί   διοικητικών   υπαλλήλων 25.Α.α.31 Γενική Διεύθυνση Δημοσίου Λογιστικού 3.Στοιχεία αστικού και Εμπορικού Δικαίου  Φυσικόν πρόσωπον. Κατοικία. Ικανότης προς δικαιοπραξίαν. Νομικά πρόσωπα. Αντιπροσώπευσις και πληρεξουσιότης. Κυριότης εν γένει και περιεχόμενον αυτής. Κτήσις κυριότητος. Ενοχή. Γενεσιουργοί λόγοι. Αλλοιώσεις των ενοχών. Κληρονομική διαδοχή εκ διαθήκης και εξ αδιαθέτου. Κληροδοσίαι. Δωρεαί αιτία θανάτου. Παραγραφαί. Έμποροι και εμπορικαί πράξεις. Εμπορική επωνυμία και σήματα. Εμπορικαί Εταιρείαι. Εποπτεία και έλεγχος Ανωνύμων Εταιρειών. Συναλλαγματικαί. Γραμμάτια. Επιταγαί. 4.Στοιχεία Δημοσίας Οικονομίας και Δημοσίου Λογιστικού: Έννοια και περιεχόμενον Δημοσίας Οικονομίας. Δημόσιαι δαπάναι. Μέσα προς κάλυψιν δημοσίων δαπανών. Έννοια και δικαιολογητική βάσις της φορολογίας. Γενικαί Αρχαί της φορολογίας. Προοδευτική και αναλογική φορολογία. Γενικότης  του φόρου. Άμεσοι και έμμεσοι φόροι. Φορολογικαί απαλλαγαί. Δημόσια δάνεια. Έννοια, ορισμός και σκοπός του Δημοσίου Λογιστικού. Προϋπολογισμός. Έννοια σκοπός και νομική φύσις αυτού. Διαδικασία καταρτίσεως και εκτελέσεως του Προϋπολογισμού των δαπανών. Χρονικά όρια εκτελέσεως του προϋπολογισμού. Εισπρακτέα και πληρωτέα υπόλοιπα. Περί διατακτικών κυρίων και δευτερευόντων. Περί δημοσίων υπολόγων. Προληπτικός έλεγχος χρηματικών και επιτροπικών ενταλμάτων. Απολογισμός. Στοιχεία μιας των γλωσσών Αγγλικής ή Γαλλικής ή Γερμανικής: Μετάφρασις κειμένου δέκα έως δέκα πέντε στίχων εκ μιας των άνω γλωσσών εις την Ελληνικήν. Β΄. Δια τας θέσεις Υπολογιστών 1)Στοιχεία Αστικού και Εμπορικού Δικαίου  2)     «     Δημόσιας Οικονομίας και Δημοσίου Λογιστικού. 3)Στοιχεία μιας των γλωσσών Αγγλικής, ή Γαλλικής ή Γερμανικής. Η αυτή ως άνω ύλη των μαθημάτων τούτων ως δια τας θέσεις Ακολούθων. 4)Λογιστική: Απογραφή. Έννοια, Είδη, Χρόνος διενεργείας, Διαχειριστική σημασία. Αποτιμητική. Τρόπος αποτιμήσεως εν τη απογραφή τέλους χρήσεως των παγίων, κυκλοφοριακών στοιχείων Εμπορικών και Βιομηχανικών Επιχειρήσεων από απόψεως ιδιωτικής οικονομικής. Εξέτασις των οικονομικών συνεπειών τας οποίας δυνατόν να έχη: α)Η αποτίμησις των εμπορευσίμων στοιχείων εις διαφόρους τιμάς: Κτήσεως, Τρέχουσαν, Αντικαταστάσεως και β)η υπερτίμησις ή υποτίμησις τούτων. Αριθμητικός έλεγχος εγγραφών. Λογιστική υποκαταστημάτων. Οργάνωσις και εγγραφαί επί υποκαταστημάτων τηρούντων α)αυτοτελή λογιστικήν και β)εξηρτημένην εκ της λογιστικής του Κέντρου. Λογιστική παρακολούθησις αγαθών αποστελλομένων εις τρίτους προς πώλησιν ή κατεργασίαν. Λογαριασμοί εις ξένον νόμισμα. Λογαριασμοί τάξεως. Αντίθετοι λογαριασμοί. Αρχαί Ελεγκτικής. Σκοπός ελεγκτικής και είδη ελέγχων. Γενικόν διάγραμμα ελέγχου Εμπορικών και Βιομηχανικών Επιχειρήσεων. Αποθεματικά. Κρατήσεις. Προβλέψεις. Αναπροσαρμογή Ισολογισμών. Σημασία ταύτης από ιδιωτικοοικονομικής απόψεως. Λογιστική της αναπροσαρμογής των στοιχείων του ενεργητικού και παθητικού. Αποσβέσεις. Σημασία τούτων από ιδιωτικοοικονομικής απόψεως. Η απόσβεσις ως στοιχείον του κόστους. Τρόποι αποσβέσεως των στοιχείων του παγίου ενεργητικού και περιπτώσεις εις ας ενδείκνυται η εφαρμογή εκάστου τούτων. Μέθοδος λογιστικής απεικονίσεως αποσβέσεως. Επισφαλείς απαιτήσεις. Κριτήρια δια τον χαρακτηρισμόν τούτων. Λογιστική αποσβέσεως επισφαλών απαιτήσεων. Σύστασις, συγχώνευσις, μετατροπή, διάλυσις, αύξησις κεφαλαίου, μείωσις κεφαλαίου, απόσβεσις κεφαλαίου και διανομή αποτελεσμάτων ανωνύμων εταιρειών. Κοστολόγησις. Τρόποι κοστολογήσεως α)συμπαραγώγων υποπροϊόντων και υπολειμμάτων, β)ακαταλλήλων και ποιοτικώς ελαττωματικών, γ)Εξατομίκευσις του κόστους, των διαφόρων ποικιλιών του αυτού προϊόντος. Κριτήρια καταλογισμού των γενικών βιομηχανικών εξόδων κατά την κοστολόγησιν. Λογιστική παρακολούθησις και λογιστικαί εγγραφαί των πρώτων υλών και ημερομισθίων εν τη Βιομηχανική επιχειρήσει. Καταθέσεις. Έκδοσις επιταγών. Προεξοφλήσεις. Χορηγήσεις επ’ ανοικτώ λογαριασμώ. Χορηγήσεις επί εμπραγμάτω ασφαλεία. Αγορά. Πώλησις συναλλάγματος. Άνοιγμα Πιστώσεων. 5)Οικονομικά Μαθηματικά: Περί τόκου. Τόκος, Χρόνος, Κεφάλαιον, Επιτόκιον. Εύρεσις προεξοφλήματος γραμματίων συναρτήσει ονομαστικής και παρούσης αξίας. Εύρεσις πραγματικού επιτοκίου. Εύρεσις κοινής και μέσης λήξεως ισοδυνάμων γραμματίων. Εύρεσις ονομαστικής αξίας γραμματίου αντικαθιστώντος πολλά. Εύρεσις επιτοκίου κοινής λήξεως ισοδυνάμων γραμματίων. Περί αλληλοχρέων λογαριασμών (ευθεία μέθοδος). Σταθεραί πρόσκαιροι ράνται. Σταθεραί διηνεκείς ράνται. Βάσις του λογαριασμού των ασφαλειών. Θεώρημα της ολικής πιθανότητος ή θεώρημα προσθέσεως. Θεώρημα της συνθέτου πιθανότητος ή θεώρημα πολλαπλασιασμού. Θεώρημα του Νόμου του μεγάλου αριθμού περιπτώσεων.  Η παρούσα δημοσιευθήτω δια της Εφημερίδος της Κυβερνήσεως. (Αντί για τη σελ. 15(β) Σελ. 15(γ) Τεύχος 717-Σελ.7 Γενική Διεύθυνση Δημοσίου Λογιστικού 25.Α.α.31 